El Campus Multiesportiu de Pasqua compleix 10 anys apostant pels valors i la conciliació familiar
10 de març de 2020

El Campus Multiesportiu de Pasqua de l'Eliana compleix 10 anys amb una nova edició carregada d'activitats, tallers i, per descomptat, esports. Les inscripcions estan obertes des del passat 4 de març i fins al 3 d'abril en l'oficina d'Atenció al Público del Servei Esportiu de Clubs en horari de dimarts i dijous d'11 a 13.30 hores i de dilluns a divendres de 17 a 20 hores. El 18 i 19 de març, aquesta oficina romandrà tancada per les festes de Falles.

Aquesta iniciativa posada en marxa per l'Associació de Clubs Esportius de l'Eliana, en col•laboració amb l'Ajuntament, té com a objectiu el foment de la pràctica lúdic-esportiva i l'adquisició de valors per part dels participants. Així mateix, s'ha convertit en una activitat pensada per a afavorir la conciliació laboral i familiar durant les vacances de pasqua.

Del 14 al 17 d'abril els xiquets i xiquetes nascuts entre 2005 i 2015 gaudiran, en les instal•lacions municipals, de la pràctica d'una gran varietat d'esports, que es combinaran amb tallers i jocs. A més, podran divertir-se amb activitats com ara volar la cometa o menjar-se la tradicional mona de pasqua, tot això gràcies a l'equip de treball format per tècnics  esportius especialitzats i amb àmplia experiència.

Per a aquest desena edició, s'han ampliat les opcions d'horari per a una millor adaptació de les famílies, l'Opció A de 9 a 14, l'Opció B de 9 a 15 amb menjar  i la C de 9 a 17 hores amb menjar i activitats. A més continua el servei de matiners de 7.30 a 9, així com les bonificacions del 10% per al segon germà i següents i del 5% per als alumnes de Servei Municipal d'Esports i del Servei Esportiu de Clubs.

La regidora d'Esports, Concha Montaner, ha convidat a aprofitar aquesta oportunitat que permet a les famílies elianeres “gaudir d'una alternativa d'oci saludable durant les vacances escolars, garantint la igualtat i l'equilibri entre la vida familiar, personal i laboral”.